En 21-årig indbrudstyv blev natten til tirsdag pågrebet efter et villaindbrud i Skagen, hvor han stjal computere. Den forseelse kostede tyven 60 dages fængsel, da han ved Retten i Hjørring fik en såkaldt straksdom. Den 21-årige er tidligere dømt for lignende kriminalitet, og han blev for fire dage siden løsladt fra fængslet, netop efter at have afsonet en tyveridom, fortæller politikommissær Jens Søgård fra Nordjyllands Politi.

Referat:
En ung indbrudstyv kom hurtigt bag tremmer igen.